**Ballerup Rideklub 25.02.2019**

**Referat af medlemsmøde**

**Ny bund i det store ridehus:**

* Ny fiber/floggerbund, etableres 26/2, denne er udvalgt ud fra klubbens behov, samt erfaringer fra andre sammenlignelige klubber.
* Opsamling af klatter er særligt vigtigt, da levetiden af bunden kan forlænges væsentligt, desuden er afskaffelse af denne type bund særlig omkostningstung, så der er meget gevinst at hente ved dette. ALLE må hjælpe til, også de der følger med fra tribunerne.
* Opfyldning og professionel afretning af bunden, er indlagt i klubbens budget.
* Vedr. bund i det lille ridehus; denne er blevet vurderet ved indhentning af tilbud, og det er ikke blevet anbefalet at vi udskifter denne. Dog vil der blive fyldt yderligere flis på.

*Ønske fra medlemmerne:*

* + Mulighed for at vanding og kørsel af banerne så vidt muligt ligger i samme tidsrum
	+ Hyppigere tømning af spandene i ridehusene
	+ Sikre nødvendige redskaber til opsamling i ridehusene – HUSK, man er altid velkommen til at give Maria/Jørgen besked hvis udstyret der bruges mangler eller er gået i stykker, så nyt kan indkøbes.

**Evaluering af løbefolds-app:**

* Alle bør respektere og sikre at anvende den tid man booker. Det foreslås at man i tilfælde af ikke at kunne bruge sin foldtid, kan slå tiden op på FB/pensionærgruppen, så andre kan få glæde af den.
* Start for tilmelding til fold den følgende dag ændres til kl. 22.00
* Husk at booke foldene efter tidsrum. Dvs. skal du kun anvende den 2 timer, så book en fold der tilbyder dette.
* Rideskolehestene – anvender i perioder også løbefolde i weekender. Det aktuelle behov undersøges nærmere, bestyrelsen vil vende tilbage vedr. dette.
* Ventelistefunktion, er det muligt?? Det undersøges nærmere.

 **2020-udvalg:**

* Start marts påbegynder ombygning af B-stald, hvor alle rideskoleponyer fremadrettet skal samles. Der orienteres som tidligere til berørte pensionærer når den endelige plan er lagt for omrokeringer.
* Ballerup kommune står for nedrivning og byggeri af ny stald, i området smedjen/lille ponystald/udebokse mod gården. Det forventes påbegyndt i maj måned. Det er estimeret til 5 måneder. Der etableres teltstalde på trailerparkeringen(som vi kender dem fra stævner osv.), samt der etableres el & vand). Alle må forberede sig på en større rokade, og der informeres løbende. Det er en stor ombygning, og der er brug for at alle hjælper hinanden!
* Der er lavet tegninger til ny stald, der er planlagt 21 hestebokse, vandspiltov, striglepladser, nyt solarium, sadel & foderrum.

*Ønske fra medlemmerne:*

* + Mulighed for at ens hest kan forlade BAL i byggeperioden, og kommer retur når det er afsluttet. Dette vil blive drøftet i bestyrelsen.
	+ Mulighed for opbevaring af sadler i byggeperioden 🡪 det planlægges at der opsættes container til opbevaring af sadel+foder i byggeperioden

**Boks/opstaldningskontrakter:**

* Orientering om nye tilføjelser til kontrakt. Særlige opmærksomhedspunkter:
	+ Krav om fremvisning af hestepas ved tilsyn af klubben, klubben hæfter ikke for evt. bøde ved mangel på fremvisning.
	+ Anvendelse til konsum, pensionærerne er selv ansvarlig for at dette registreres ved fødevarestyrelsen (ved tvivl om hvordan dette gøres, kan Elise spørges til råds).
	+ Vilkår for boks, ændret pga. kommende 2020-regler der indskærper krav om diverse forhold for opstaldning. Det indskærpes at man som pensionær kan ønske specifik bokstype, men at det vil være hestens tarv/helbredsmæssige årsager, der kan afgøre placering. Dette afgøres i henhold til boksfordelingsprincipperne, i samarbejde med staldmester & daglig leder.
* Alle vil henover de næste 14 dage, modtage ny kontrakt (i lommen på boksdøren) denne skal underskriver og returneres til kontoret. Den underskrevne kontrakt skal være retur med udgangen af marts.

**Ny daglig leder:**

* Maria Kroman præsenterede sig selv;
	+ Kommer fra en stilling som elevskoleansvarlig/daglig leder på Vejle Rideklub
	+ Uddannet veterinærsygeplejerske, læst til agronom med fokus på ernæring til heste, har arbejdet på Hansenberg, samt været en del af salgsstalden, der drives af Marias hustru.
	+ Vil de kommende måneder arbejde 4 lange dage om ugen mandag/tirsdag/torsdag/fredag. Da familien fortsat er i Jylland, frem til sommer.
	+ Maria vil bo i lejligheden på BAL indtil da.
* Maria vil have hovedansvar for rideskoledelen, men det er også et ønske at Maria overtager personalemæssige opgaver i stald/fold. Det er hensigten at Maria og Jørgen vil få et tæt samarbejde fremadrettet.
* I er alle velkomne til at gå til Maria med spørgsmål, det vil ikke være alt hun kan svare på fra start – men hun vil gerne undersøge det for jer.
* Da lejligheden fremadrettet ikke vil blive anvendt af den daglige leder, arbejder bestyrelsen på flere muligheder for at anvende denne fremadrettet, evt. mod at en ”lejer” vil kunne varetage arbejdsopgaver på BAL.

*Ønske fra medlemmerne:*

* + Klare rammer for hvem der har ansvar for hvad, så man ikke er i tvivl om hvem man skal henvende sig til.
	+ Forslag og ideer modtages gerne på bestyrelsesmailen.

**Punkter fra medlemmerne:**

**Fodring:**

* Ønske om fast rutine for alle der fodrer, så det gøres ensartet.
* At alle introduceres ud fra de samme principper, og grundigt sættes ind i den procedure der er
* I tilfælde af mgl. fodring, hvad gør man – hvem kontakter man?
* Husk, at gøre plads til fodervagten når de kommer! På den måde letter vi arbejdsgangen – og sikrer at fodringen sker hurtigere.
* Skiltet på boksdøren skal være synligt!

**Kørsel af baner:**

* Ønske om en fast plan for kørsel af baner/ridehuse, så man som medlem ved hvad man kan forvente.
* Ønske om at kørsel prioriteres højt, som en ”SKAL” opgave – således at vi sikrer optimale forhold for hestene.

**Omgivelser:**

* ALLE skal feje og samle klatter op efter sig, på staldgang, striglebokse og udendørs – og vi må alle hjælpe hinanden, også i vandspiltovet!
* Ønske om opsætning af grøn ”container” i området ved de 2 ridehuse – så det er nemmere at samle op med det samme.
* Ønske om flere små grå trillebøre.
* Belægning for at undgå hestene skrider. Dette var budgetteret og planlagt i 2018, men måtte udsættes pga. ombygning, da belægningen ikke vil kunne holde til de store maskiner der skal henover det. Så snart ombygning er færdig, vil vi vurdere om det skal indgå i det kommende budget..

**Regler for fold, og vedligeholdelse og anvendelse af disse:**

* Bestyrelsen er påbegyndt et arbejde de præcise regler der foreligger – der er mange gisninger, og vi ønsker at få klarlagt præcist hvordan vi som klub kan anvende og vedligeholde foldene, så det giver bedst mening.
* Fodring på fold, HVIS sommeren er varm igen – der er stort ønske om at det vil blive muligt. Det er udelukkende muligt såfremt man ALLE på den pågældende fold er enige. Det bliver udelukkende pensionærens ansvar at indkøbe høkarrusel, anskaffe halm/wrap, samt sikre det bliver kørt ned samt fjernet igen. Det er fra bestyrelsens side meget vigtigt, at det skal være en enig fold – det må ikke udelukke de heste/ponyer der er på folden, eller kommer til folden. Der må altid tages hensyn til at alle heste/ponyer tåler det ”foder” der anvendes.